
Ningú  podrà  representar,  tradu- 
hir  ni  reimprimir  aquesta  obra  sense 
permís  de  Tautor. 

Els  encarregats  y  representants  de 
la  Sociedad  de  Autores  Espanoles  són 
els  encarregats  dels  drets  de  proprie- 
tat. 

Està  fet  el  dipòsit  que  marca  la 
lley. 


Fidel  Giró,  impressor.      Carrer  Valencià,  233,  Barcelona. 


PERSONES 


RAQUEL    25  anys. 

DONYA  FILOMENA   50  » 

AGNETA,  coixa  d'duna  recent  desgracia    .    .    .  20  » 

ENRICH   25  » 

DONYA  ANTÒNIA   45  > 

DESCONEGUT    .   40  ^ 


En  nostres  dies 
Dreta  y  esquerra  les  de  V actor 


Aquesta  obra  va  representarse  per  primera  vegada  en  el 
teatre  Apolo,  la  nit  del  16  de  Novembre  de  190$,  baix 
el  següent  repartiment: 

Raquel,  senyoreta  Bozzo  (Joana);  Donya  Filomena,, 
senyora  Sala  (Adelina);  Agneta,  senyoreta  Ferrer  (Mercè); 
Enrich,  senyor  Giménez  (Enrich);  Donya  Antònia,  se- 
nyora Morera  (Josepha);  Desconegut,  senyor  Bozzo 
(Ferràn). 

Director  artístich:  DoN  Enrich  Giménez. 


677066 


ESCENA 


Sala  gran  d*un  pis  humil.  S'hi  veuen  mobles  senyors 
de  millors  temps  barrejats  ab  altres  senzills  y  econòmichs 
comprats  derrerament.  Tot  ha  de  fer  l'efecte  d'aquelles 
cases  que  han  anat  a  menys  sens  arribar  a  la  misèria.  Por- 
tes a  la  dreta  y  a  la  esquerra.  A  ne'l  foro  s'hi  suposa  el 
corredor. 

ESCENA  PRIMERA 
Agneta  y  DoNYA  Antònia 

( Agneta  aprop  d'un  vetllador  trevallant  en  una 
capa  escocesa.  Es  a  mitja  tarda  d'un  dia  a  entrada 
i  hivern. 

Després  d'un  llarch  silenci,') 

Agneta 

^Per  ésser  roba  d'hivern,  no  li  sembla,  donya  An- 
tònia, que  es  una  mica  massa  extremada? 

Antònia 

Ay,  no,  filla.  Jo  n'estich  aburrida  dels  colors  fos- 
cos. Ademés,  vostès,  les  jovenetes... 

Agneta 

Sí,  les  jovenetes  coixes... 

Antònia 

No  digui  aquestes  coses. 

Agneta,  després  d'una  pausa 

La  mamà  va  trobar  l' altre  dia  qu'era  massa  ex- 
tremada. 

Antònia 

Francament,  jo  no  li  trobo.  Si  li  trobés  també  li 
diria. 

Agneta 

No  faltaria  més  que  no  me  les  digués  aquestes 
coses  de  poca  importància.  Prou  que  a  ne'ls  que 
som  aixi,  desgraciats,  ens  sembla  que  devegades 
ens  n'amaguen  de  coses. 

Antònia 


A  nosaltres  si  que'ns  n'amaguen,  als  que  ja'ns 

fem  vells.  Ens  les  amaguen  però  les  veyèm.  No  sem- 
bla sinó  que  ja'ns  descartin  de  la  vida  abans  de 
que  Nostre  Senyor  ens  cridi.  (Fausa.)  iQue  se  la 
vol  emprobar? 

Agneta,  posànfsela 

A  veure  si  li  agrada  posada. 

Antònia,  mirantla  detingudament 

S'hauria  d'esmotxar  una  micaU  coll.  Aquí,  al 
pit,  ^se  la  sent  bé? 

Agneta 

Sí,  senyora. 

Antònia 

Me  semblava  que  li  tivava  una  mica. 

Agneta 

Això  ray.  No'm  costarà  pas  gayre... 

Antònia 

Si  se  la  sent  bé  déixiho  estar,  j  A  veure,  a  veurel 
(TocantH  el  pit,)  No,  ja  està  bé.  M'ho  semblava  no 
més.  Tot  lo  altre  li  cau  que  ni  pintat.  De  llarga 
també... 

Agneta 

Oh,  díguiho,  díguiho  si  es  que  sembla  esquifida, 
queab  lo  que  m'he  aprimat  no  més  faltaria...  (Pau- 
sa, Després y  tot  trayéntsela,)  No  es  d'aquest  any, 
no,  aquesta  roba.  :No  se'n  recorda?  Si'm  sembla 
que  li  havia  ensenyada. 

Antònia 

No  ho  tinch  present. 

Agneta 

Me  l'havia  comprada  l'altre  hivern,  pel  febrer, 
quan  me  va  sortir  aquella  lliçó  a  Sant  Gervasi.  Hi 
feya  un  fret  y  un  vent  per  allí  dalt  als  vespresl... 
y  jo  que  sóch  tan  fredolica  vaig  pensar:  «Abrigat 
bé,  que  no  agafessis  alguna  cosa...»  jAhl  Si  no  me 
la  vaig  fer  va  ésser  perquè...  ja  ho  sab  vostè...  vaig 
tenir  la  desgracia...  (Se  senyala  la  cama.) 

Antònia 

No  me'n  parli,  que  cregui  que  ho  vaig  sentir  com 
d'una  filla  meva, 

Agneta 

Si,  més  val  que  no'n  parlèm.  M'hi  haig  de  con- 
formar si's  plau  per  força. 

Antònia 

Abans  y  ara  vostè  es  sempre  la  meteixa. 
Agneta 

Potser  no  per  tothom.  Devegades  penso  unes 
coses  tan  tristes!... 

Antònia 

No  sigui  així,  dóna.  ^No  la  veuria  igual  que  abans 
vostè  a  una  persona  a  qui  estimés  y  li  passés  una 
desgracia?  A  l'Enrich,  poso  per  cas. 

Agneta,  entusiasta 

jSí,  síl  Encara  l'estimaria  mésl 

Antònia,  amagant  quelcom  que  pensa 

iDonchs!... 

Agneta 

Es  que  devegades...  Bahl  Bahl'Deixemho  córrer. 

ESCENA  II 

Agneta,  Donya  Antònia  y  Donya  Filomena, 
qui  ve  de  la  esquerra,  penosament,  ab  una  mà  en 
la  espatlla  adolorida. 

Filomena 

Aquet  dolor  no'm  deixa  viure. 

Agneta,  somrisent 

Aviat  semblarà  un  hospital  aquesta  casa,  mamà. 

Filomena,  somrihent  ah  amargor 

Y  ens  cuydarèm  l'una  a  l'altra  ^eh?  L'una  a  l'altra 
sempre. 

Antònia 

Anava  a  dilshi  si  no  servim  pera  res  els  amichs; 
però  no  ho  vull  dir  perque'm  fan  gràcia. 

Filomena 

Li  puch  ben  assegurar,  parlant  de  serio,  que 
aquest  hivern  me  sembla  que'l  passaré  pitjor  que'ls 
altres.  (Dihenthoper  dir,)  No  me  n'hauria  d'estran- 
yar, per  això,  perque'ls  anys  hi  són,  els  anys  hi 
són...  hi  van  essent. 

\  Agneta 

Si  en  aquest  món  qui  no  s^aconsola  es  perquè  no 
vol  ^veritat,  mamà? 

Antònia 

Si  gosés  li  faria  pessigolles  pera  vèurela  riure  a 
n'aquesta  noya.  Avuy  està  més  trista  que  una  tór- 
tora. 

Agneta 

Deu  me'n  guard  que  me'n  fessin  de  pessigolles. 
M'agafaria  alguna  cosa.  Abans  encara  podia  fugin., 
podia  córrer...  però  ara...  ara...  (Mirantse  la  cama,) 

Antònia 

^Veu?  Sempre  mirantse  la  cama.  Sembla  que  no 
tingui  res  més;  ni  instrucció,  ni  bons  sentiments,  ni 
aquesta  cara... 

Agneta 

^Tan  maca,  eh?  Ara  si  que'm  farà  riure.  (Llarch 
silenci,) 

FiLOMENA,  ab  decisió 
Agneta...  ifillal 

Agneta 

íQuè? 

FiLOMENA 

No  sé  si  t'ho  hauria  de  dir.  Però  tinch  un  pres- 
sentiment... 

Antònia 

Sí,  just,  ab  aquestes  coses  ho  adobarèm  tot. 

FiLOMENA,  sense  ferne  cas 
Ens  passarà  una  desgracia. 

Agneta 

^Del  papà? 

FiLOMENA,  mirantla fit  a  fit 

Sí. 

Agneta 

Tota  m'esgarrifo. 

Filomena 

Me  sembla  que  avuy  veurèm  la  Raquel. 

Agneta 

^La  Raquel? 

Antònia 

Veyàm...  ^Per  què  li  sembla?  Díguimho  a  mi. 

FiLOMENA 

.  Quan  les  meves  filles  eren  petites  y  eren  fóra  del 
meu  costat  tenia'l  cor  en  un  fil.  Les  esperava...  les 
esperava  plena  d'intranquilitat...  de  pensaments 
estranys.  Després  sentia  com  un  avís  que'm  sach- 
sejavatota:  «Ara  són  al  carrer.»  Y  eren  al  carrer. 
«Ara  pugen  la  escala.»  Y  pujaven  la  escala. 

Antònia,  somrisent 

Perquè  devien  riure  o  xisclar  mentres  pujaven. 

FiLOMENA 

No,  no  s'ho  prengui  a  broma. 

Agneta 

^Y  aquesta  impressió  es  la  que  avuy  sents,  mamà? 

FiLOMENA 

Si...  me  sembla  que  vindrà  la  Raquel. 

Agneta 

La  Raquel...  ^sola? 

FiLOMENA 

Sola.  N'estich  segura. 

Agneta 

Deu  nos  en  guard. 

Antònia 

L'Agneta  ha  dit  que  aquesta  casa  semblaria  un 
hospital.  jMentres  no  sembli  una  bogeria!...  [Vajal 
Es  impossible  que  vostè  dongui  crèdit  a  n'aquestes 
coses.  Si  vostè  no  fos  com  es,  li  diria  que  això  sem- 
bla falta  de  religió.  A  veure,  diguim.  ^No  n'ha  tin- 
gut cap  altra  nova  de  la  Raquel,  després  d'aquella 
carta? 

Agneta 

No.  ^Eh  que  no,  mamà?  Perquè  tu  no  m'ho  hau- 
rías  amagat,  ^eh,  mamà?  [A  ne'ls  desgraciats  ens 
sembla  que'ns  n'amaguen  tantes  de  cosesl... 

Filomena 


No  n*he  tingut  cap  altra  nova.  Però  ^veu,  aquí? 

(Treyent  la  carta  de  la  butxaca,)  Aquí  ahont  la  Ra- 
quel diu  qu'està  malalt,  que  no  pot  escriure,  que 
preguèm  a  Deu  pera  que  no  sigui  res,  ^veu?  ^veu? 
(Ensenyantli  la  carta.)  Quan  la  Raquel  escrivia 
això,  ja  devia  ésser  mort,  el  pobre.  (Se  posa  les 
mans  al  cap.) 

Agneta 

No  m'ho  havies  pas  dit  que't  pensessis  que  fos 
mort. 

FiLOMENA 

Ho  creya...  però  ho  dubtava.  Avuy... 
Agneta 

Donchs  jo  no  ho  vull  creure,  mamà.  Deu  ésser 
que  tu  estàs  trista... 

Antònia 

^En  cap  altra  carta  abans  que  aquesta  li  deya  la 
Raquel  qu'estés  malalt  o  que  no's  trobés  bé? 

FiLOMENA 

No  m'escrivia  may  la  meva  filla.  Semblava  que 
fos  morta,  per  ella. 

Agneta 

No  diguis  això,  mamà.  La  Raquel  ens  estima 
molt. 

FiLOMENA 

No  m'escrivia  may.  Com  que  a  mi  may  m'ha 
vingut  de  gust  que's  dediqués  al  teatre,  ^^sab?  lA 
quin  punt  s'ha  arribat  que  una  mare  no  pugui  ma- 
nar ni  preveure  res!  M'escrivia  sempre  ell,  a  cada 
correu. 

Agneta 

lAy,  donya  Antònia!  ]Unes  cartes  més  llargues!... 
Explicava'ls  èxits  de  la  Raquel;  lo  molt  que  havia 
d'estudiar...  Enviava  retalls  dels  diaris  de  las  ciu- 
tats ahont  anava  la  companyia.  La  mamà... 

FiLOMENA 

La  mamà  ^què? 

Agneta 

^Ho  dich?  La  mamà  devegades  els  llegia  per  alt.. 
Jo  no,  jo  me'ls  sé  tots  de  memòria.  jL'alaben  més! 

FiLOMENA 

No'ls  llegia  ab  massa  goig  perquè  sempre  m  serà 
amarch  el  pa  que'm  dóna  la  meva  filla  guanyat  al 

teatre.  Els  fills,  per  ésser  bons  fills,  han  de  creure. 
La  voluntat  d'ella  aplicada  a  una  altra  cosa  hauria 
donat  els  meteixos  resultats.  Es  noya  pera  triomfar 
en  tot  lo  que's  proposi.  jOh!  Si  no  hagués  estat 
aquella  pèrdua... 

Agneta 

Ja  diu  ella  que  s'hi  hauria  dedicat  igualment. 

FiLOMENA 

Ho  hauríem  vist. 

Agneta 

Donchs  es  molt  bona  la  Raquel. 

FiLOMENA 

Ja  ho  sé  que  no  es  dolenta,  però  es  feta  a  la  seva, 
Agneta 

Quan  va  saber  la  meva  desgracia'm  va  escriure 
una  carta...  (Se  li  huniitejen  els  ulls.)  Quan  me  vegi 
així  (Mirajttse  la  cama.),  jo  estich  segura  que  plo- 
rarà. 

*  F1L0MENA 
No  plora  may  ella.  Li  costa  molt. 

Agneta 

Sí  que  plorarà,  sí,  y  el  papà  també,  ipobre  papàl 
Perquè  jo  no  ho  vull  creure  allò  que  deyes,  mamà; 
jo  no  ho  vull  creure  que  Deu  ens  faci  tan  desgra- 
ciades. 

Antònia 

Escolti,  escolti.  còm  ho  creu  que  torna  la  Ra- 
quel? No  podria  pas  deixar  la  contracta... 

FiLOMENA 

La  companyia  estava  a  punt  d'acabar.  No  sé 
quin  dia,  però  estava  a  punt  d'acabar. 

Antònia 

£Es,  donchs,  qu'espera va  carta  un  dia  d'aquets? 

FiLOMENA 

Sí,  però  no  sé  quan  arriba  correu  o  si  ja  ha  arri- 
bat. Però  tinch  la  por... 

Antònia 


Ne  té  la  por,  però  no  n'està  segura  com  deya, 
íeh? 

Agneta 

^Veus,  mamà?  Tranquilísat.  Ens  havies  espantat. 
(Filomenas  queda  abatuda  en  un  silló,)  ^Me  deixes 
anar  al  balcó?  Dèu  estar  a  punt  d'arribar  l'Enrich. 
(Filomena  no  respon.  Està  abatuda,) 

Antònia,  apropantse  a  Agneta 

A  veure  si  ve...  (Pera  alegraria,)  [Ah^  joventuti 

Agneta 

Miri  si  li  treu  del  cap  a  la  mamà  tot  això.  Vaig 
a  veure  si  ve  l'Enrich,  qu'encara'm  posaria  més  tris- 
ta la  mamà.  L'Enrich  deurà  venir,  com  sempre, 
alegre.  Ell  no  me  les  hauria  dites  aquestes  coses. 

Antònia 

^Encara  que  les  hagués  pensades? 

Agneta 

Encara  que  les  hagués  pensades.  Ell  sempre'm 
vol  veure  contenta.  (Sé'n  va  pel  corredor) 

Antònia,  mirantla  com  sén  và,  coixejant  y  conúada 

[Si  tu  meteixa  ho  demanes  que  t'enganyin,  igno- 
centeta  meval 

ESCENA  III 

DONYA  FiLOMENA  y  DONYA  AnTONIA 

Antònia 

Aquestes  coses  fa  mal  de  pensaries.  Y  si  les  pen- 
sa, fa  mal  de  diries. 

FiLOMENA 

Això  m'ha  perdut  sempre:  el  dir  lo  que  sento. 
Això  m'ha  fet  fugir  l'amor  de  la  Raquel^  perquè  jo 
no  la  veuré  may  ab  gust  la  seva  carrera,  imay,  mayl 
Fins  devegades  crech  que'ns  ne  ve  tota  la  desgra- 
cia... 

Antonta 

Però  escolti,  santa  cristiana,  no's  pot  dir  sempre 
tot  lo  que's  sent.  L'ànima  de  l'Agneta  ha  estat  a 
punt  de  deixarse  abatre. 

Filomena 

[Pobra  criatura! 

Antònia 

jTan  trista  qu'està,  no  més  faltava  que  se'ns  es- 
pantés! 

FiLOMENA 

Potser  sí  qu'he  fet  mal  fet.  jEncara  que...  tan  de 
bo  que  tothom  íi  digués  lo  què  pensa  a  la  meva 
filial 

Antònia 

^Què'n  treuría? 

FiLOMENA 

No  viure  enganyada. 

Antònia 

Potser  no  viuria. 

Filo  MENA,  en  veu  creixent 

Jo  llegeixo  a  dintre  l'Enrich  y  hi  veig  clar...  clar... 
més  qu'ell  meteix. 

Antònia 

Baixi  la  veu,  que  si  la  pobreta  ens  sentísl 

FiLOMENA,  baixant  la  veu 

Y  devegades  li  diria:  ^No  li  vares  dir,  quan  sen- 
ties amor,  que  la  estimaves?...  donchs  ara  que  sents 

compassió  digues  que  la  compadeixes.  Si  gosés  li 
diria,  però  no  goso. 

Antònia 

No  per  por  d'equivocarse  ^veritat?  Sinó  per  por 
de  qu'ella  no  ho  resistís.  La  pobra  Agneta  hi  ha 'de 
viure  ab  la  ilusió  d'aquest  amor. 

FiLOMENA 

L'Enrich  ho  sab  que  li  llegeixo  tan  clar  a  dintre 
seu.  Devegades  ens  parlèm  ab  els  ulls  y  devant  de 
la  pobra  enamorada'ns  escruixim.  Sembla  qu  ell 
me  digui:  «Dígali,  dígali  tu,  de  mica  en  mica,  que 
no  hi  confíhi  tant  en  el  meu  cor.»  A  voltes  fins 
ell  meteix  sembla  que  té  ganes  de  tornaria  a  esti- 
mar y  fins  s'ho  creu  un  instant,  però  la  mirada  d'a- 
mor se  va  tornant  compassiva...  compassiva...  A  mi 
aquesta  comèdia  m'indigna! 

Antònia 

Ella  devegades  ja  té  por,  ja... 

FiLOMENA 

Però  li  passa.  En  el  fons  es  confiada.  Sembla 
que's  digui:  «Jo  no  he  fet  pas  res.» 

Antònia 

Això  es  la  realitat  que  es  sempre  amarga. 

FiLOMENA 

Jo  la  conech  ben  bé  la  realitat.  Per  això'm  bus- 
ca... m'avisa...  D'aquí  el  meu  temperament  tan  sen- 
sible, d'aquí  el  pressentiment... 

Antònia 

No  sigui  així.  Vostè  que  té  moments  tan  clars 
que  veu  les  coses  còm  són,  no  s'entregui  a  abstrac- 
cions d'aquestes. 

FiLOMENA 

Y  no  es  perquè,  com  quan  era  petita,  la  Raquel 
y  jo  ens  e§timèm  ab  deliri,  no.  La  Raquel  no  m'es- 
tima, ho  veig  clar.  Anèm  a  dir  que  a  mi  també'm 
sembla  que  m'han  robat  la  filla.  Ja  la  coneixerà.  Es 
maca  y  elegant,  però  s'expressa  d'una  manera  que 
a  mi'm  desagrada  molt.  Aquella  cosa  del  teatre 
^sab?  L'art  del  fingiment. 

Antònia 

Permeti  que  li  digui.  Si  vostè  creu  ben  bé  lo  que 
diu  m'estranya  que  pensi  ab  tanta  fredor.  Que  de- 
vant  de  la  desgracia  no  s'entregui  al  sentiment. 
4 

FiLOMENA 

Es  que  jo  també'n  dubto  de  lo  que  dich.  Es  que 
es  com  si  ho  digués  una  veu  a  dintre  meu,  una  veu 
que  no  enganya...  però  jo'n  dubto.  ^No'm  comprèn? 
Ho  haig  de  veure  ab  els  ulls,  ho  haig  de  tocar, 
perquè 'Is  ulls  me  plorin  y  les  mans  me  tremolin. 
(Se  queda  abstreta,) 

ESCENA  IV 
Dites  y  Agneta 
Agneta 

Mamàl  Ja  vel  Ja  ve!  ^Me  deixes  anar  a  obrirli  la 
porta? 

FiLOMENA,  aixecantse^  com  una  sonhmbula 
^Veu?  Ja  ve.  ^Què  li  deya? 

Agneta 

Mamàl  Càlmat.  No  es  pas  la  Raquel  qui  ve.  Qui- 
na obsessió  la  teval  Es  l'Enrich... 


(Filomena  sassiu,  abatuda,  Antònia  se  li  apropa. 
Agneta  sen  va,  afectada,) 

Antònia 

^Veu  com  s'enganya?  Això  són  nervis,  res  més 
que  nervis, 

FiLOMENA 

jTan  de  bo  que  s'equivoqués  aquesta  veu  que'm 
diu  les  coses  ab  tanta  seguritatl...  Semblaria  que'm 
trech  pera  sempre  més  un  pes  de  sobre. 

ESCENA  V 
Dites,  Agneta  y  Enrich 
Enrich,  desde  dintre 
]Hola,  «rosa  místicab> 

Agneta,  desde  dintre,  ab  veu  emocionada 
iHola! 

Enrich 

Bones  tardes. 

Antònia 


Deu  lo  guart,  Enrich. 

Enrich 

íQuè  tal?  ^Còm  va  aquet  dolor...  donya  Filo- 
mena? 

FiLOMENA 

Mira,  fill... 

Agneta,  escarnintlo 

|Donya  Filomena!  jDonya  Filomenal  Sembles 
aquells  dependents  del  despaig  del  papà.  Mamà: 
^te*n  recordes? 

Filomena 

Sí,  tens  rahó.  Ja  fa  molts  anys. 

Agneta,  a  V Enrich 

May  puch  conseguir  que  li  diguis  mamà. 

Enrich,  a  Agneta 

Ja  m'hi  avesaré.  Me  costa  una  mica. 

Agneta,  com  quís  frisa  pera  dir  una  cosa.  Mentres- 
tant Antònia  y  Filomendls  miren  ab  certa  indul- 
gència y  els  deixen  parlar, 

iTenía  unes  ganes  de  que  vinguessisl...  Sempre 

t'espero  ab  ilusió,  ^sabs?  Però  hi  ha  dies  que  ho  ne- 
cessito que  vinguis...  que  ho  necessito... 

Enrich 

donchs,  què  t'ha  passat,  Santeta? 
Agneta 

Res  concret.  Però  tot  el  dia  una  tristesa...  un 
gran  desitj  de  vèuret.  Hi  ha  coses  que  un  no  ho  sab 
de  què  venen  ni  d'ahónt  venen.  Vès  qui'ns  havia 
de  dir  que  tu  y  jo'ns  coneguéssim  y  ens  estiméssim. 
Perquè  tu  m'estimes,  ^eh? 

Enrich 

Sí,  molt,  Ninons. 

Agneta 

Santeta...  Ninons...  No  me'n  diguis  tantes  de  pa- 
raules carinyoses.  Sembla  que  ab  el  carinyo  que 
aquestes  paraules  porten...  no  sé  còm  dirtho...  com 
si  ja'l  trobessis  íet  el  carinyo. 

Enrich 

Donchs  te  diré  lletja...  fumada...  però  hi  afegiré 
que  t'estimo,  que  visch  per  tu...  que... 

Agneta 

Sí,  sí,  això  es  lo  que  vull... 

Enrich 

|Ah,  viciadotal... 

(Silenci,  Agneta  seH  mira  amorosida y  parlen  baix 
mentres  Antònia  diu:) 

Antònia 

Me'n  vaig.  Ja  tornaré  a  baixar.  (Alt,)  Fins  des- 
prés. (A  Filomena.)  No'm  senten. 

FiLOMENA 

]Y  cal  Esperis  que  T acompanyo,  perquè  a  n'aquet 
parell  no'ls  faig  cap  falta.  (Se'n  va  poch  a  poch  ab 
la  mà  a  la  espatlla  adolorida,  Tampoch  la  senten. 
D  es  del foró^s  tomben  y  els  miren  una  estona,) 

ESCENA  VI 
Agneta  y  Enrich 
Agneta 
^Que  has  pensat  molt  en  mi? 

Enrïch 
]Y  donchsl      tu  en  mi? 

Agneta 

^No  t'acabo  de  dir  que  tot  el  dia  he  estat  glatint 
que  vinguessis?  Te  tornes  molt  desmemoriat.  [T'hau- 
rèm  de  donar  cúes  de  pansa,  noy!  (Tranzició,) 
Mira:  estich  esperant  que  faci  un  bon  dia  pera  sor- 
tir. jTants  dies  dolents  presonera  a  casal  La  mamà 
no  podrà  venir  pel  dolor,  però  m'acompanyarà  do- 
nya  Antònia.  Tu  vindràs  ^eh?  Jo  vull  que  vinguis. 

Enrich 

Ja  ho  crech  que  vindré,  y  que't  portaré  del  braç. 

Agneta,  tota  sofocada 

^Del  braç?  CDe  sobte.)  Ahl  (Mirantse  la  cama,) 
No  me  n'havia  recordat  ^sabs?  y'm  sorprenia. 
(Tranzició,)  Jo^m  repenjaré  del  teu  braç  y  anirèm 
poch  a  poch  ^eh?  M'agradaria  agafar  el  tramvia 
d'Horta  y  anar  a  la  Sagrada  Familia. 

Enrich 

Allí  ahont  a  tü't  faci  ilusió. 

Agneta 

Demà  ja  tindré  llesta  la  capa.  Tota  aquesta  tarda 
hi  he  treballat.  ( Se  tomba  y  senyala  cap  al  vetllador. 
Seguidament,  sorpresa,  mira  tota  V habitació,)  jEn- 
rich! 

Enrich 

^Què't  passa? 

Agneta 
Estèm  sols.  iTot  solsi 

Enrich 

Ja  m'ha  semblat  que  sentia'ls  passos  de  la  mamà 
que  se'n  anava. 

Agneta 

Jo  no  he  sentit  res.  (Llarch  silenci:  Agneta  resta 
pensativaO 

Enrich 

^En  què  penses?  Dígamho. 

Agneta 


"No...  Això  no.. 

Enrich 

A  mi  ja  m'ho  pots  dir  tot. 

Agneta,  mitj  avergonyida 

Pensava  en  abans...  abans  de  la  desgracia.  Era 
un  dia  que  festejàvem  y  la  mamà^ns  va  deixar  sols, 
com  ara.  Y  a  tu't  va  agafar  un  tremolor:  te  tremo- 
laven les  mans,  les  paraules...  Y  jo't  preguntava 
què  tenies.  ^Te'n  recordes? 

Enrich,  torbat 

]Qu'es  estrany!  No  me'n  recordo. 

Agneta 

Fes  memòria. 

Enrich,  torbat 
No  hi  caych,  crèume,  no  hi  caych. 

Agneta 

Potser  sí  que  te'n  recordes  y  no  vols  dirmho. 
Enrich, 

parlant  alt  com  pera  espantarse  a  fi  ell  meteix 

Me  faràs  enfadar  si  dubtes  de  mi.  ]Y  ara! 

5  , 

Agneta,  molt  sensible 
No  t'enfadis,  home,  no  t'enfadis. 

Enrich,  en  veu  forta 

Es  que... 

Agneta,  arrenca  a  plorar 

Hi  ha  dies  que  ja  m*ho  sembla  que  haig  d'acabar 
plorant. 

Enrich,  ab  compassió 

Apa,  Santeta...  Aixúgat  els  ulls.  Ja  te'ls  aixugaré 
jo...  Porta'l  mocador, 

Agneta,  sanglotant 

No,  no,  ab  el  teu,  com  un  dia  que  també'm  vas 
fer  plorar. 

Enrich 

Donchs  ab  el  meu,  vina,  (Li  aixugdlsulh.')  [Qui- 
nes coses,  tonteta! 

Agneta,  dolcissimament 

jEnrichl  [Enrichl 

CSe  sent  una  queixa  de  donya  Filomena.) 

Enrich 

Apa,  que  ve  la  mamà.  Somriu  una  mica.  Lletja... 
fumada... 

Agneta,  somrisent 

iDolentI 

ESCENA  VII 
Dits  y  Donya  Filomena 
Agneta,  al  vèurela 
]Ens  has  deixat  sols,  mamà! 

Filomena 

]AhI  Sí...  He  acompanyat  a  donya  Antònia  y 
m'he  quedat  una  estona  per  allí  dintre. 

Enpich 

Tenia  por  de  que  se  la  mengessin  els  llops. 
Agneta 

]Si'm  volguessin! 

Filo  MENA,  com  contrariada 
jEstèu  d'humori 

Agneta 

tu,  mamà,  encara  estàs  tan  preocupada? 
(Filomena  no  respon.') 

Enrich 

jCallal  Ja  la  posaré  alegre  jo.  |Y  que  me  n'havia 
oblidat  com  un  tontol  Ja  m'ho  dius  tu  que  hauria 
de  menjar  cues  de  pansa.  Mentres  venia  pensava: 
li  diràs  a  donya  Filomena...  a  la  mamà...  que  demà 
deurà  tenir  carta,  perquè  aquesta  tarda  a  les  tres 
hem  sapigut  al  despaig  que  Montjuich  senyalava 
Tarribada  del  correu. 

Filomena 

^Veyèu?  ^Veyèu  còm  lliga?  Si  no  m  enganyen 
may  aquests  avisos...  La  Raquel  arriba. 

Agneta,  a  Enrich 

Se  creu  que  la  Raquel  arriba  sola  y  que'l  papà 
s'ha  mort.  jAy,  mamà!  M'espantes. 

Enrich 

No  corri  tant...  No  corri  tant...  De  lo  que  jo  dich 
a  lo  que  diu  vostè  hi  ha  tota  una  fatalitat  de  dife- 
rencia. iPerò  mira  al  seu  entorn  y  sent  una  impressió 
de  malestar,) 

FiLOMENA 

Una  fatalitat  que  s'acosta.  (Se  queda  abstreta.) 
Enrich 

Si  vostès  volen,  pera  tranquilisarles,  m'arribaré  a 
saberho. 

Agneta 

^Còm  ho  sabràs? 

^  Enrich 

Anant  a  bordo.  No  la  conech  a  la  Raquel,  però 
si  hi  es  ja  li  trobaré.  ^Me  n'hi  vaig? 

FiLOMENA,  parlant  com  hipnotisada 

La  trobaràs. 

Agneta,  esverada 
Ay,  no,  Enrich.  Tinch  por.  No'ns  deixis  soles. 

(Truquen  a  la  porta.  Agneta  esporugueix.  Filo- 
mena  7nira  fixament  cap  al  corredor.  LEnrich  les 
mira  a  n^elles.) 

FiLOMENA 

Han  trucat. 

Enrich 

Ja  hi  vaig  jo. 

( Llarch  silenci.  Se  sent  una  veu  desconeguda.  Se- 
guidament la  veu  de  r Enrich,) 

La  veu  de  l'Enrich 

Sí,  senyor;  passi. 

ESCENA  VIII 

Elles,  /'Enrichj^  ^/Desconegut,  vestit  de  negre, 
abrigat  y  ab  el  barret  a  la  mà,  cerimoniós ament. 
Afeytat,  Pochs  cabells.  Rostre  poch  menys  que  in- 
alterable. Després  s'emociona  y  sembla  ques  perdi. 

Enrich 


Es  aquesta  senyora. 

CEl  Desconegut  fa  una  reverencia  devant  de  donya 
Filomena.  Després  ab  els  ulls  se  saluden  ab  Agneta.) 

FiLOMENA 

El  rebo  aquí  meteix. 

Desconegut 
Molt  bé,  senyora. 

FiLOMENA 

Segui.  (Parlant  per  parlar!)  jHi  ha  tantes  esca- 
lesl... 

Desconegut 

Estich  bé  dret.  Gràcies.  CUn  silenci  ple  d'intran- 
quilitats  en  els  qu' escolten.)  Sóch  amich  de  la  seva 
filla  Raquel,  de  la  meteixa  companyia...  Tots  aca- 
bèm  d'arribar  y  per  encàrrech  d'ella  m'he  avençat 
a  saludaries.  Com  que  no  s'ha  pogut  avisar  el  dia 
d'arribada,  devegades  les  sorpreses  donen  esglays, 
y  per  això... 

FiLOMENA 

^Tots  els  que's  varen  embarcar  han  arribat? 
Desconegut,  una  mica  torbat 


Tota  la  companyia;  si,  senyora. 

FiLOMENA 

El  meu  marit... 

Desconegut 

El  pare  de  la  Raquel  ja  saben  el  contratemps 
que  va  tenir.  Una  malaltia... 

Agneta 

^Però  torna? 
Desconegut,  pensant  lo  que  ha  de  respondre 
Molt  malalt. 

FiLOMENA,  valenta 

Acabi  de  parlar.  No  més  falta  una  paraula.  lEs 
mort!  jVa  morir!  Jo  ja  ho  veya  venir.  Pot  confir- 
marmho. 

Agneta,  xisclant 

]Mamàl  jMamà!  (Se  llença  al  coll  de  la  seva  mare,) 
jMort,  tan  lluny,  no  sabèm  ahónt!  |Deu  meu!... 

Desconegut 

Jo  no  ho  he  dit,  senyores,  que  hagués  mort.  He 

dit  que's  va  posar  molt  malalt.  Ara  vindrà  la  Raquel 
y  els  hi  contarà  tot.  Jo'm  retiro... 

FiLOMENA,  tapantse  la  cara,  dolorosament 

M'ha  tret  d'una  incertitut  horrorosa. 

Desconegut, 
anantsen,  acompanyat  de  VEnrich,  poch  a  pock 

Jo  no  ho  he  dit  encara  que  fos  mort. 
(Elles,  abraçades,  resten  ab  desconsol,) 

Enrich,  serenament 

Va  morir  ^eh? 

Desconegut,  desempellegantsen 

La  Raquel  es  abaix.  Ara  pujarà. 

y  Enrich 

Sembla  plena  de  boyra  aquesta  casa. 
(Sen  van,) 

ESCENA  IX 

DONYA   FiLOMENA,  AgNETA  y  DONYA  AnTOKIA, 

qui  entra  corrents.  Després  Enrich 
Antònia 

Agneta,  filla,  ^què  són  aquets  plors?.  comprin 
desseguida,) 

FiLOMENA 

Lo  que  li  deya.  [Aquet  cor  meu  que  no  m'en- 
ganya mayl  (Pausa.) 

Agneta 

[Tan  lluny...  tan  lluny  y...  sol!  May  hi  podrèm 
anar.  C^l  veure  a  V Enrich  qu' entra,  hi  corre,  ploro- 
sa.) jEnrichl  jEnrichI  ^Ho  veus? 

(Antònia  s'apropa  a  Filomena.) 

Filomena 
iSemblèm  deixades  de  la  mà  de  Deu! 
Agneta 

jNosaltres  que  no  ho  creyemi  jQue  no  ho  volíem 
creure  l 

ESCENA  X 

Dits  y  Raquel,  entra  silenciosa^  emocionada,  ah 
els  ulls  ben  oberts.  Va  vesiida  de  doly  en  correcta 
elegància  y  senzillesa.  Porta  un  barret  petit.  S'ai- 
xeca l  vel.  Tots  els  seus  moviments  són  desinvolts, 
naturalissims.  Té  la  veu  clara,  sincera. 

Raquel, 

que  gayrebé'  s  topa  ab  Agneta,  T  abraça  y  la  petoneja 
jNenal  [Nenal 

(EnrichTha  anada  mirant  detingudament ,  ab  certa 
prevenció,  com  si  la  veyés  diferenta  de  còm  se  r havia 
imaginada») 

Agneta,  agafantli  el  cap  y  mirantla  bé 

[Raquell 

(Raquel  ab  força  sentiment  però  sense  tanta  espon- 
tanietat  corre  cap  a  la  seva  mare.) 

FiLOMENA 

Ja  ho  sé,  ja  ho  sé...  Ja  ho  sabia. 

Raquel 
Donchs  abracemnos. 

FiLOMENA 

iVinal 

Raquel 

T'haig  de  fer  un  petó.  Un  petó  sant...  sagrat... 
Va  ésser  l'última  paraula  seva  abans  del  desvari. 
(Li  fa  un  fort  petó  al  front") 

FiLOMENA 

lUuhl...  jUuhl...  (Com  si  anés  a  arrencar  un  plor ,) 

Antònia 
Plori...  plori...  desfoguis. 

(Filomena  fa  un  gran  plor.  Desseguidd s  va  tor- 
nant groga.,,  groga..,  fs  desmaya.  Tots  hi  corren. 
Li  posen  aygua  als  polsos,  li  fan  ayre.,.) 

*  Enrich 

Sembla  que's  vol  refer. 

Antònia 

[Si  hagués  pogut  plorar I...  Es  un  mal  que  la  pe- 
na's quedi  a  dintre. 

Agneta 

Ella  no  plora  may.  S'esforça... 
(Filomena  obra  ls%ills y  els  torna  a  aclucar.  Anto- 
tonia  li  aguantat  cap,) 

Antònia 

Ja  s'anirà  re  venint  ella  sola.  (Ab  un  mocador  li 
aixuga  la  suhory  li  fa  una  mica  d'ayre,  Agneta, 
Enrichy  Raquel  sen  van  a  ï altra  banda  d'escena  y 
parlen  no  gayre  alt) 

Raquel 

íVostè  es  l'Enrich? 

Agneta  y  Enrich,  alhora 
Sí.  —  Sí,  senyora.  — 

Raquel 

jHaverlo  hagut  de  conèixer  en  un  moment  com 
aquet!...  (Pausa,)      tu,  nena,  nena  meva? 

Agneta 

Ja'm  veus. 

Raquel 

Sí,  te  veig:  ets  la  meteixa  nena  meva.  Ab  aquella 
cara  y  aquells  ullets  que  may  s'ennuvolen. 

Agneta 

iJo  tenia  unes  ganes  de  vèuretl  ^Eh  que  sempre 
te'n  parlava,  Enrich? 

Enrich 

Es  ben  veritat  que  sempre  me'n  parlaves. 
Agneta 

Deus  haver  sofert  molt.  Tota  sola...  y  vèuret  mo- 
rir el  papà  als  braços. 

Raquel 

Molt  he  sofert,  ^y  tu? 

Agneta 

Ja  pots  pensartho.  Encara  no  m'hi  he  acostumat. 
(Mirantse  la  cama,)  |Sòrt  que  l'Enrich  ha  vingut  a 
veurem  cada  dia  y  m'ha  consolat  ab  tant  carinyol... 

Raquel,  mirant  a  V Enrich 

íQue  us  estimèu  molt? 

Agneta,  ab  tota  V  ànima 
[Ohl  iSí,  síI 

Enrich,  com  molestat  de  la  pregunta 

No'n  faltaria  d'altra. 

(Raquel  contrlu  la  cara.  Però  mirant  a  la  seva 
germana's  serena  desseguida.) 

Raquel 

Ara  descansaré  una  temporada  y  sempre  estaré 
ab  vosaltres,  ^M'hi  voldrèu? 

Enrich 

Ja  pot  pensar... 

Agneta 

]La  meva  Raquel!  (Li  fa  un  petó.) 

Raquel,  tornant  a  mirar  fixament  a  Enrich 

Jo  ho  necessito  acostarme  a  un  reconet  que  hi 
hagi  caliü  d^amor...  (Enrich  se  distrlu.)  Força  caliu 
d'amor...  ^sent? 

Enrich 

Sí;tsí,  senyora... 

Agneta 

No  li  diguis  senyora.  Ha  d'ésser  com  si  fos  ger- 
mana teva,  ^comprens? 

Enrich 

Es  clar  que  sí. 

Raquel  * 

jNo  veus  que  m'acaba  de  conèixerl  Tu  voldries, 
ignocenteta,  que  tothom  m'estimés  tant  com  tu. 
iOhl  Si  tothom  m'estimés  tant  com  tu,  |pobra  nenal 

Antònia 

Raquel...  La  seva  mamà  la  demana, 
Raquel 

Gràcies.  Ja  vinch.  Digues,  mamà. 

Filomena,  que  havia  ja  tornat  en  si y  els  mirava 
encantada  feya  una  estona 

Tinch  un  dolor  molt  gran. 

j 

Raquel 


Ja't  compadeixo  força. 

FiLOMENA 

Jo  també  t'he  compadit  a  tu.  El  greu  que't  devia 
saber  al  veure  al  teu  pare  mort,  haverten  anat  a 
Amèrica,  desobehintme... 

Raquel 

Són  fatalitats,  mamà.  Si  t'haig  d'ésser  franca  vaig 
sofrir  molt  al  vèurel  morir  lluny  de  vosaltres,  al 
deixarlo  enterrat.  Fins  me  vaig  sentir  com  destro- 
çada...  però  penso  que  aquí  hauria  mort  igual,  ^sabs, 
mamà?  Era  h  seva  hora.  Havia  de  passar.  Aquí'ns 
hauríem  repartit  el  dolor  entre  tots  voltantli  el  llit; 
allí  el  dolor  el  vaig  rebre  jo  sola.  Aquesta  es  tota 
la  diferencia. 

FiLOMENA 

Donchs  jo  en  el  teu  lloch  n'hauria  sentit  com  un 
remordiment.  No  hi  ha  cosa  que,  de  lluny  o  d'a- 
prop,  no'n  tingui  algú  la  culpa. 

Raquel,  com  tancant  la  conversa 

Jo  sentia'l  dolor:  no  vaig  sentir  res  més. 

Agneta 

[Pobra  Raquel!  Ja  m'ho  imagino.  Jo  que  no  sóch 
tan  forta  com  tu  no  hauria  pogut  resistirho. 
7 

FiLOMENA 

Quan  us  ne  vaig  veure  anar  ja  m^ho  pensava  que 
passaria  alguna  desgracia.  Ho  pressentia  (En  veu 
creixent.)  com  pressento  que  has  de  trobar,  que  tro- 
barèm  mòltes  espines  en  el  teu  camí. 

Raquel 

No  diguis  aquestes  coses,  mamà.  Ja  sabs  que  no 
m'espanten. 

Agneta 

Sí,  mamà;  déixala  tranquila  a  la  Raquel.  Ho  ben 
necessita. 

Antònia 

En  un  dia  així... 

FiLOMENA 

cPerò  una  mare  qu'estima  no  pot  dir  lo  que  sent 
y  lo  que  pensa?  Ara  no  renyo:  aviso,  aviso.,,  lo  que 
veig  que  vindrà.  Deixemho  estar,  si  volèu. 

Raquel 

Sí,  sí;  deixemho  estar. 

(Pausa  tràgica.  Com  dues  forces  que  s'manessin  a 
topar  y  reculessin  de  sobte,) 

Agneta 

Cóntens  còm  va  morir;  cóntensho  Raquel,  per 
trist  que  sigui. 

Raquel,  després  d^una  pausa y  ab  gran  emoció  y  no 
mirant  gay re  a  la  seva  mare 

Era  a  la  nit.  Sortíem  del  teatre.  Ell  s'agafava  en 
el  meu  braç,  content,  perquè  ja  ho  sabèu  qu'ell  hi 
tenia  una  profonda  confiança  en  mi.  Per'anar  a  la 
fonda  s'havia  de  travessar  un  passeig  aprop  del  mar. 
El  mar  era  abaix,  immens  (Extén  els  braços,),  remo- 
rós, y'n  pujava  una  frescor  que's  ficava  pell  endins. 
Jo  li  vaig  dir:  — Aixécat  el  coll.  Abrigat. —  (Fa  ab 
les  mans  com  si  volgués  abrigaria,  Filomenas  comen- 
ça a  mourCy  neguitosa,  en  la  cadira.)  Ell  no'm  volia 
creure.  —  Deixem  estar  - —  me  deya.  —  (Imita  la 
veu  del  mort,)  No  ho  vull.  — 

Agneta,  emocionada 

Deu  meu,  sembla  que'l  senti. 

Raquel 

jPobre  papàl  jEra  vell  però's  sentia  jove!  (Aixe- 
cats braços  joyosament,  Filomena,  neguitosa,  fa  una 
mostra  de  disgust,)  <iQuè  tens,  mamà? 

FiLOMENA 

No  parlis  així,  Raquel.  No  ho  expliquis  d'aquesta 
manera,  que  no  puch  deixar  de  veure  en  tu  la  co- 
medianta. 

Antònia 
Per  Tamor  de  Deu. 

( Enrich  sembla  que  miri  fóra  t  habitació  ab  ganes 
d'anarsen.) 

Agneta 

[Pobra  Raquell 

Raquel,  des  component  se 

]0h,  mare,  mare!  ^Fins  en  aquet  moment  dubtes 
de  mi?  ^Me  ías  la  guerra  a  mort,  despietada,  com 
si  fos  un  monstre?  ^Vols  saber  còm  va  ésser  però 
no'm  vols  veure?  (Filomena  calla,  Raquel,  crudely 
ofesa j  tràgica,  voltcíl  vetllador  poch  a  poch,,.  Sent 
un  refinament  de  malicia:  quelcom  de  lo  que  sent 
Vago  al  parlar  a  la  orella  de  Otello;  quelcom  de  lo 
que  sent  Hamlet  mirant  als  còmichs  devant  del  seu 
parastre,  Ab  grans  inflexions  de  veu  y  ab  grans 
pauses^  li  parla  a  cau  d'orella^  recolsada  en  la  cadi- 
ra. La  mare  escolta  ab  els  ulls  oberts,  Agneta,  En- 
rich y  Antònia  s'ho  miren  ab  esglay,  sense  gosar  a 
moures,)  Va  morir...  en  el  quarto  de...  la  fonda... 

Desvariejava...  Te  cridava  incessantment...  ^ho 
sents?  incessantment...  Devegades  tenia  instants  de 
claretat  y'm  parlava  de  tu. 

FiLOMENA 

lOh! 

RaOuel,  de  la  me  feixa  manera,  implacable 

Derrera'ls  vidres  del  balcó's  veya'l  mar...  y  s'in- 
corporava... y  extenía'ls  braços...  y  deya  que'l  dei- 
xéssim volar...  qu'ell  no's  volia  morir  sens  abans 
vèureus. 

Agneta 

Això  no's  pot  sentir;  traspassa  l'ànima. 

FiLOMENA 

Prou...  prou... 

Raquel 

•  Després  me  va  agafar  el  cap,  mirantme  fixo,  com 
qui  vol  veure  clar  dintre  la  fosca,  y  obria'ls  ulls... 
De  sobtem  va  conèixer.  Àngel  meu  —  me  va 
dir.— Tu  qu'ets  bona...  pensa  que  es  la  teva  mare..» 

FiLOMENA,  ab  la  llengua  enfarfegada 


Prou...  prou... 

Raquel 

Y^m  va  dir  que  t'amparés  sempre  ( Desfilant  les 
òaraules,)  encara...  que...  no'm...  comprenguis. 

(Filomena  cau  a  ierra,  Raquel ^  descomposta y  mitj 
follajfa  un  sospir.  El  pit  li  panteja  y  fuig  al  fons,) 

Agneta,  esglayadissima 

Raquel,  ^què  has  fet?  ^Es  morta? 

Antònia, 

que  hi  ha  corregut  primer  ys  agenollada,  la  toca 

No...  morta  no... 

Raquel,  en  una  explossió  de  sentiment,  apropantshi 

jMarel  jMarel 

Agneta,  refugiantse  en  el  pit  d^Enrich 

jEnrichl  Tremolo...  Abracem,  que'm  sento  sola.  El 
teu  amor  no'm  faltarà  may,  ^eh?  (Sospira  feblement 
necessitada  de  força  y  confiança.) 

Enrich 


May...  no  tinguis  por.  (La  estreny  contra  l pit y 
li  passa  la  mà  pel  cap,) 

Raquel,  corre  a  la  orella  d'Enrich 

No  la  enganyi.  Més  val  morir  que  viure  en- 
ganya... 

Enrich, 

interromp  a  Raquel posantse  un  dit  a  la  boca 
iPst!... 

Raquel 

Diuen  que  la  vida  es  dels  forts.  (Senyalant  a  la 
mare,)  Però'ls  forts  sucumbeixen.  Jo  que  sóch  forta 
també'm  sento  destroçada.  Fins  creuria  que  la  vida 
es  dels  febles,  dels  enganyats...  (Senyala  a  VAgneta, 
qui  va  dihent  amagada  en  el  pit  d"^ Enrich,) 

Agneta 

No  goso  a  mourem  per  no  veure  res.  ^Sempre, 
Enrich,  m'estimaràs?  ^Tota  la  vida? 

Enrich,  acaronantla,  entre  pietós  y  conformat 

Sí,  Santeta,  sí...  sempre... 

teló 

